બંને નેતાઓએ ભારત-ચીન સીમાક્ષેત્રના તમામ વિસ્તારોમાં શાંતિ અને અમન કાયમ રાખવાની વાતને મહત્વ આપ્યું. સાથે જ આ બાબતે બંને નેતાઓએ નિર્ણય કર્યો કે તેઓ પોતપોતાની સેનાઓને વ્યૂહાત્મક દિશાનિર્દેશ જાહેર કરશે, જેથી પરિસ્થિતિ વધુ સારી થઇ શકે અને ડોકલામ જેવી સ્થિતિ પેદા ન થાય. એ વાત પર પણ સંમતિ બની કે બંને દેશોની સેનાઓ વચ્ચે કોમ્યુનિકેશન વધે અને પરસ્પર વિશ્વાસ પેદા થાય. સાથે જ પ્રવર્તમાન માળખાકીય તંત્રને પણ મજબૂત કરાવમાં આવશે જેથી સરહદીય વિસ્તારોમાં પરિસ્થિતિ સંભાળી શકાય.